                                                      ZAPISNIK

sa 42. sjednice Vijeća Gradske četvrti Gornji grad - Medveščak održane 31. kolovoza 2020. u  prostorijama Mjesnog odbora Gupčeva zvijezda, Ksaver 203.  
Početak sjednice: 17:00 sati
Nazočni članovi Vijeća:
1. Mirjana Džajo, predsjednica VGČ Gornji grad – Medveščak
2. Luka Bogdan, potpredsjednik VGČ Gornji grad – Medveščak
3. Marija Marinović
4. Tin Pažur
5. Marija Gazzari
6. Miren Milović
7. Nada Boban 
8. Diana Pečkaj - Vuković
9. Tomislav Oreški
10. Neven Marković
11. Vlasta Toth
12. Konrad Puškarić
Ispričani članovi Vijeća:
1. Neda Raukar Gamulin
2. Tatjana Holjevac
3. Dejan Bosak

Nazočni djelatnici Gradskog ureda za mjesnu samoupravu:
1. Helena Ilona Bognar, viša stručna suradnica
2. Marko Butković, stručni referent u PO
Ostali prisutni :
1.  Elvir Kopić, tvrtka Trgouvez

Sjednicu je sazvala i predsjedava joj predsjednica Vijeća Gradske četvrti Gornji grad – Medveščak Mirjana Džajo. Predsjednica Vijeća  konstatira da je na sjednici  nazočno 10 članova Vijeća  te da Vijeće može donositi pravovaljane odluke i zaključke. 
N. Boban traži da se prije početka dogovore koja većina je potrebna za donošenje zaključaka.
M. Džajo otvara sjednicu pozdravlja prisutne i Zapisnik s 41. sjednice Vijeća Gradske četvrti Gornji grad – Medveščak daje na verifikaciju, primjedbi na isti nema  te je
 jednoglasno sa 10 glasova ZA prihvaćen. 









Utvrđivanje Dnevnog reda – 

M. Džajo  napominje da će biti dvije nadopune Dnevnog reda :

-    Tvrtka Trgouvez je molila da se ponovno raspravi njihov zahtjev za privremeno 
	      korištenje zelene površine
· Prijedlog L. Bogdana za preispitivanje stanja odvoda oborinskih voda na području MO Petrova na što se nadovezala D. Pečkaj – Vuković i predložila da se u taj prijedlog uvrsti i MO I.K.Sakcinski.

Predloženi dnevni red: 

DNEVNI RED:     

1. Prijedlog zaključka o izmjeni granica gradskih četvrti 
2. Prijedlog zaključka o uvrštavanju stuba u program redovnog održavanja komunalne infrastrukture – orezivanje zelenila  (Podružnica Zrinjevac)
3. Prijedlog zaključka o uvrštavanju Jurkovićeve ulice od kbr. 20 do 26 i od kbr 17 do 23 i Ulice Vale Vouka u program redovnog održavanja komunalne infrastrukture (Podružnica Čistoća)
4. Prijedlog zaključka  o postavljanju  zaštitnih stupića uz rubnjake Remetske ceste (od kolnog ulaza u groblje do raskrižja)
5. Prijedlog zaključka o vraćanju prometne signalizacije u Ulici Matije Mesića (uspornici i znakovi ograničenja brzine) 
6. Prijedlog zaključka o zamjeni postojećih gumenih uspornika betonskima, Srebrnjak 31 – 33 – 35 (zahtjev VMO Voćarska) 
Nadopuna 
7. Prijedlog zaključka o privremenom korištenju zelene gradske površine radi pristupa mehanizacije gradilištu 
8. Prijedlog zaključka o hitnoj provjeri stanja odvoda oborinskih voda na području mjesnih odbora Petrova i I.K. Sakcinski 
9. Pitanja, prijedlozi i obavijesti



Predloženi dnevni red prihvaćen je jednoglasno sa 11 glasova ZA .

Obzirom da je na sjednici prisutan gospodin Elvir Kopić iz tvrtke Trgouvez dogovoreno je da će  točka 7 biti prva točka o kojoj će se raspravljati.



Ad.7. Prijedlog zaključka o privremenom korištenju zelene gradske površine radi pristupa mehanizacije gradilištu.

Predsjednica je otvorila točku 7 i riječ prepustila gospodinu Kopiću.
Nakon što je g.Kopić obrazložio i pokazao kako bi privremeno zauzimanje trebalo izgledati i nakon rasprave u kojoj su sudjelovali M. Džajo, N. Boban, M. Gazzari, V. Toth, N. Marković jednoglasno sa 11 glasova ZA donesen je slijedeći 


ZAKLJUČAK

o privremenom korištenju zelene gradske površine radi pristupa mehanizacije gradilištu 



1. Vijeće  je suglasno  sa  Zaključkom Vijeća Mjesnog odbora „Stjepan Radić“ sa 37. sjednice, održane 23. srpnja  2020. godine i daje pozitivno mišljenje u svezi  zahtjeva tvrtke Trgouvez d.o.o., Ilica 152 za privremeno korištenje zelene gradske površine radi omogućavanja pristupa gradilištu koje se nalazi na k.č.br. 3586 k.o. Črnomerec zbog izgradnje objekta u  Hercegovačkoj ulici (nasuprot kbr. 1). 

2. Privremeno korištenje bez naknade daje se na rok od šest mjeseci uz mogućnost produženja uz napomenu da će se sačuvati okolno drveće i vratiti teren u prvobitno stanje ( poravnati teren da se ne vide tragovi teške mehanizacije).

3. Ovaj će zaključak biti dostavljen Gradskom uredu za mjesnu samoupravu i Vijeću Mjesnog odbora „Stjepan Radić“.  




Ad.1. Prijedlog zaključka o izmjeni granica gradskih četvrti

Predsjednica otvara prvu točku dnevnog reda i ukratko obrazlaže.
Nakon kratke rasprave u kojoj su sudjelovali M. Džajo, L. Bogdan, N. Boban i N. Marković jednoglasno sa 11 glasova protiv donesen je sljedeći 

ZAKLJUČAK
o prijedlogu izmjene granica gradskih četvrti 


1. Vijeće  je razmotrilo Izmjene granica gradskih četvrti i opise gradskih četvrti dostavljenih iz Gradskog ureda za katastar i geodetske poslove. 

2. Vijeće daje negativno mišljenje na prijedlog izmijenjenih granica gradskih četvrti. 

3. Ovaj će zaključak biti dostavljen Gradskom uredu za mjesnu samoupravu na daljnje postupanje. 

Ad.2. Prijedlog zaključka o uvrštavanju stuba u program redovnog održavanja komunalne infrastrukture – orezivanje zelenila  (Podružnica Zrinjevac)

Predsjednica otvara drugu točku dnevnog reda i ukratko obrazlaže.
Nakon rasprave u kojoj su sudjelovali M. Džajo, T. Oreški, N. Boban i N. Marković sa 
8 glasova ZA i 3 SUZDRŽANA  donesen je sljedeći 
ZAKLJUČAK
o uvrštavanju u program redovnog održavanja komunalne infrastrukture 


1. Vijeće  je suglasno sa zaključkom Vijeća Mjesnog odbora „Ivan Kukuljević Sakcinski“ sa 38. sjednice održane 27.07.2020. kojim se predlaže  predlaže da se u program redovnog održavanja  komunalne infrastrukture  Podružnice Zrinjevac uvrste stube koje povezuju Goljak i Ulicu Josipa Kozarca k.č.br. 1005.  

2. Vijeće traži da Zagrebački holding d.o.o. Podružnica Zrinjevac izračuna trošak održavanja gore navedene površine kako bi se iste  uvrstile u program redovnog održavanja komunalne infrastrukture – orezivanje i čišćenje. 

3. Ovaj će zaključak biti dostavljen Gradskom uredu za mjesnu samoupravu, Zagrebačkom holdingu d.o.o. Podružnici Zrinjevac i  Mjesnom  odboru „Ivan Kukuljević Sakcinski“.  



Ad.3. Prijedlog zaključka o uvrštavanju Jurkovićeve ulice od kbr. 20 do 26 i od kbr 17 do 23 i Ulice Vale Vouka u program redovnog održavanja komunalne infrastrukture (Podružnica Čistoća) 

Predsjednica otvara treću točku dnevnog reda.
Nakon rasprave u kojoj su sudjelovali M. Džajo, N. Boban, N. Marković, L Bogdan, V. Toth jednoglasno je sa 11 glasova dogovoreno da se odgađa točka dnevnog reda i traži se očitovanje na Čistoće na sljedeća pitanja: 

· Plaća li se posebno čišćenje dijela ulice koji nije uvršten u program redovnog održavanja
· Plaća li se posebno uvrštavanje ulice ili dijela ulice u program redovnog održavanja
· Vijeće traži da se Čistoća očituje jesu li Jurkovićeva ulica i Ulica Vale Vouka cijele uvrštene u redovni program čišćenja
· Vijeće traži kopije radnih naloga u zadnjih mjesec dana da se utvrdi jesu li cijele ulice čišćene i održavane








Ad.4. Prijedlog zaključka  o postavljanju  zaštitnih stupića uz rubnjake Remetske ceste (od kolnog ulaza u groblje do raskrižja)

Predsjednica otvara četvrtu točku dnevnog reda.

Nakon kratke rasprave u kojoj su sudjelovali M. Džajo, N. Boban, L. Bogdan, N. Marković sa 5 glasova ZA 6 SUZDRŽANIH i 1 NEGATIVNIM zaključak NIJE DONESEN





Ad.5. Prijedlog zaključka o vraćanju prometne signalizacije u Ulici Matije Mesića (uspornici i znakovi ograničenja brzine)

Predsjednica otvara petu točku dnevnog reda i ukratko obrazlaže.
Bez rasprave JEDNOGLASNO je sa 12 glasova ZA donesen sljedeći 


ZAKLJUČAK
o vraćanju prometne signalizacije (uspornici i znakovi ograničenja brzine)


1. Vijeće  traži da se u Ulici Matije Mesića vrati prometna signalizacija koja je postojala prije rekonstrukcije iste. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i Vijeću Mjesnog odbora Šalata i Medveščak. 





Ad.6. Prijedlog zaključka o zamjeni postojećih gumenih uspornika betonskima, Srebrnjak 31 – 33 – 35 (zahtjev VMO Voćarska)

Predsjednica otvara šestu točku dnevnog reda i ukratko objašnjava.
Nakon rasprave u kojoj su sudjelovali M. Džajo, N. Marković, M. Milović, M. Gazzari, N. Boban, K. Puškarić JEDNOGLASNO sa 12 glasova ZA donesen je sljedeći 





ZAKLJUČAK
o izmjeni postojećih gumenih uspornika betonskima, Srebrnjak 31 – 33 – 35 


1. Vijeće  je raspravljalo o prijedlogu Vijeća Mjesnog odbora Voćarska sa 35. sjednice održane 26. svibnja 2020. u svezi izmjene postojećih gumenih uspornika (ležećih policajaca) betonskima na lokaciji Srebrnjak 31 – 33 -35 (izmjena je predložena s razlogom što postojeći uspornici prilikom prolaska autobusa ZET-a izazivaju velike vibracije i time dodatno ugrožavaju statiku obližnjih građevina koje su u potresu pretrpile znatna oštećenja).

2. Vijeće traži da nadležni gradski ured očevidom utvrdi opravdanost traženog zahtjeva izmjene postojećih gumenih uspornika (ležećih policajaca) betonskima na lokaciji Srebrnjak 31 – 33 -35. 

3. Vijeće traži da se nadležni gradski ured izjasni u kojem smjeru ide EU regulativa u svezi uspornika (da se ne dogodi  da nakon plaćanja zamjene uspornika, EU odluči da se isti uklanjaju ili mijenjaju nekim novim).

4. Ovaj će zaključak biti dostavljen Gradskom uredu prostorno uređenje, izgradnju Grada, graditeljstvo, komunalne poslove i promet na nadležno postupanje i Mjesnom odboru Voćarska. 





Ad.8. Prijedlog zaključka o hitnoj provjeri stanja odvoda oborinskih voda na području mjesnih odbora Petrova i I.K. Sakcinski 

Predsjednica otvara osmu točku dnevnog reda i predaje riječ L. Bogdanu da ukratko obrazloži.
Nakon rasprave u kojoj su sudjelovali L. Bogdan, M. Marinović, V. Toth, D. Pečkaj – Vuković, K. Puškarić dogovoreno je da će se sad rješavati stanje odvoda na području MO Petrova i MO I.K.Sakcinski ali bi trebalo uputiti zahtjev Gradu da se isto učini za cijelu Gradsku četvrt jer su svi odvodi u isto lošem stanju te je JEDNOGLASNO sa 12 glasova ZA donesen sljedeći 


ZAKLJUČAK
o provjeri stanja odvoda oborinskih voda na području
 MO PETROVA i MO „I. K. SAKCINSKI“



1. Obzirom na poplave koje su zadesile Zagreb nakon nedavnih nevremena Vijeće traži hitnu provjeru stanja odvoda oborinskih voda na području Mjesnog odbora Petrova i Mjesnog odbora „I.K.Sakcinski“ kako bi se izbjegle nove poplave i time velike štete što na gradskoj što na privatnoj imovini.

2. Vijeće se slaže da bi Grad trebao provjeriti stanje odvoda oborinskih voda na području cijele Gradske četvrti Gornji grad – Medveščak obzirom da su na svim mjesnim odborima prijavljene štete od poplave.

3. Ovaj će zaključak biti dostavljen Gradskom uredu za mjesnu samoupravu, Zagrebačkom holdingu, podružnica Vodoopskrba i odvodnja d.o.o., Vijeću Mjesnog odbora Petrova i Vijeću Mjesnog odbora „I.K.Sakcinski“


Ad.9. Pitanja, prijedlozi  i obavijesti 

Predsjednica odgovara na upit N. Boban vezan uz ugovore Zrinjevca da se može doći u Gradski ured za mjesnu samoupravu, Vukovarska 56a i dobiti ugovore na uvid.
Predsjednica odgovara na upit V. Toth o čišćenju parka Glogovac da je park u cijelosti počišćen.
N. Boban postavlja pitanje kada će se postaviti stalak za bicikle koji je zatražen odavno ispred Male scene.
K. Puškarić ističe da je otpala spomen ploča kod kipa Đure Đakovića kod Male scene i da bi se trebalo to popraviti i da stanari ili čistoća kante za smeće iz Grškovićeve ulice ostavljaju na uglu kod male scene i da ružno izgleda tako nabacano smeće.
V. Toth postavlja vijećničko pitanje – Tko ubire prihode od korištenja parka Ribnjak i hoće li Centar mladih Ribnjak dobiti nešto od toga te tko će krpati/sanirati park nakon manifestacija koje se održavaju u parku?
N. Boban se nadovezala da je to vandalizam nad parkom nakon što je Vijeće u dvije faze platilo uređenje parka Ribnjak te izražava kritiku na sadržaj u parku, pogotovo na točenje alkohola i bez prethodnog pitanja mišljenja Vijeća.
K. Puškarić obavještava Vijeće da su kocke u Mesničkoj ulici kod tunela propale i da se trebaju popraviti prije nego netko nastrada.
M. Marinović postavlja vijećničko pitanje za ZG parking – smije li se naplaćivati parking na parkirnom mjestu koje je zaraslo i neodržavano (Gotovčeva ulica).



Nema više pitanja te predsjednica zatvara 42. sjednicu.
Sjednica završena u 18.45.



[bookmark: _GoBack]
KLASA: 026-02/20-001/199
URBROJ: 251-06-11-7-20-
U Zagrebu, 31.08.2020. 


         Predsjednica Vijeća Gradske četvrti
                 Gornji grad – Medveščak 
                         Mirjana Džajo

